उपन्यासको विशेषता भने यसको इतिहास र विगतको समाजलाई जीवन्त तुल्याउन गरेको प्रयास नै हो । प्रशस्त खोज, अनुसन्धान र शोध गरेर मात्र लेखिएको प्रतीत हुने यो उपन्यासमा भारतमाथि अंग्रेजले गर्ने राज, सीमा क्षेत्रमा त्यसले पर्ने प्रभाव, नेपाल–भारतबीचको राजकीय र सामाजिक अन्तर्सम्बन्ध अनि त्यो बेलाको धर्म–संस्कृति र मनोविज्ञान सरल ढंगमा बुझ्नका लागि कृति उपयोगी छ । अझ नेपालका राजा–रजौटा, चिकित्सक जीवनचन्द्र पन्त र डोटेली सहयोगीहरूको पनि प्रसंग जोडिएकाले नेपाली पाठकका लागि उपन्याससँग बेग्लै आत्मीयता जोडिनेछ ।
